ปากซอยอิสรภาพ 32 มีร้านอาหารอีสาน 2 ร้าน มีการตั้งโต๊ะให้ลูกค้านั่งกินบนฟุตบาทกีดขวางทางเดินและทำฟุตบาทสกปรกมาก (กทม. เพิ่งปูใหมได้สัปดาห์เดียวก็เลอะเทอะหมดแล้วครับ) 

บริเวณข้างร้านช่วงต้นซอยมีกลิ่นไม่พึงประสงค์จากการทิ้งขยะและล้างของ ส่งผลทำให้ทำบริเวณปากซอยมีกลิ่นเหม็น สกปรก เลอะเทอะเฉอะแฉะมากครับ 

นอกจากนี้อาจจะมีการทิ้งสิ่งปฏิกูล ทิ้งน้ำเสียลงท่อระบายน้ำโดยตรงไม่ผ่านการบำบัดไขมัน ส่งผลให้ท่อระบายน้ำอุดตัน ทำให้เวลาฝนตกหนักน้ำจะระบายไม่ทันและท่วมขังในซอย 32 เป็นประจำ 

รบกวนส่งเจ้าหน้าที่มาตรวจสอบดูแลร้านทั้งสองให้ประกอบกิจการอยู่ภายใต้กฎหมาย ระเบียบ หรือข้อบังคับของทาง กทม. ด้วยครับ 

ขอบคุณมากครับผม

(เห็นมานานแล้ว ***เอาหูไปนาเอาตาไปไร่ ทนๆ หยวนๆ ไป ไม่แจ้งอะไร แต่พอเห็นฟุตบาทใหม่สวยๆ เละเทะภายในสัปดาห์เดียว เลยต้องแจ้งครับ)